Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
11 มิ.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 0.48 จุด (0.03%) ปิดภาคเช้าที่ 1,722.52 จุด ด้วยมูลค่าการซื้อขาย 18,649.18 ล้านบาท
Most Positive Impact: IVL (+0.55 จุด), KBANK (+0.47 จุด), DTAC (+0.47 จุด)
Most Negative Impact: PTTGC (-0.67 จุด), BJC (-0.39 จุด), CPN (-0.22 จุด)
แนวโน้มตลาดบ่าย
SET Index ซึมและอยู่ในกรอบแคบท่ามกลางมูลค่าการซื้อขายที่ลดลงอย่างเห็นได้ชัด เหลือเพียง 1.86 หมื่นล้านบาท ต่ำกว่ามูลค่าการซื้อขายช่วงเช้าเฉลี่ยตั้งแต่ต้นต้นปีที่ 3.3 หมื่นล้านบาทค่อนข้างมาก
ภาพรวมไม่ดูช้ำมากนัก กลุ่มใหญ่อย่าง พลังงาน ธนาคาร และสื่อสาร เริ่มฟื้นตัวขึ้นมาบ้าง ส่วนกลุ่มกลางถึงเล็ก เช่น การเงิน อสังหา ปรับลดลงแลถ่วงตลาดเล็กน้อย บ่งบอกว่าต่างชาติชะลอการขาย ซึ่งอาจเป็นผลมาจากที่ขายไปมากแล้ว
คาดตลาดกำลังรอความชัดเจนการประชุม FOMC ในวันที่ 12-13 มิ.ย.61 ซึ่งมีความเป็นไปได้สูงที่จะขึ้นดอกเบี้ยอีก 0.25% สู่ 1.75-2.00% โดยต้องระวัง Dot Plot อาจปรับคาดการณ์ดอกเบี้ยปีนี้ขึ้นเป็น 2.375% จาก 2.125% สะท้อนการขึ้นดอกเบี้ย 4 ครั้งในปีนี้ของ Fed ตลาดอาจตกใจจนปรับลง ไป 1-2 วัน ก่อนจะค่อยๆฟื้นตัวหลังรับข่าวการขึ้นดอกเบี้ยแบบที่สุดไปแล้ว ทั้งนี้จะสวนทางกับ US 10Y Bond Yield และ US Dollar ที่จะดีดตัวก่อนค่อยๆกลับมาปรับลง
บ่ายนี้คาด SET Index ไม่น่าเปลี่ยนแปลงอะไรมากนัก โดยจะแกว่งในกรอบแคบๆ 1,718 – 1,728 จุด
หุ้นแนะนำ KTB CPALL STEC